જાણીતી સર્ચ એન્જીન કંપની ગૂગલ પર ઑસ્ટ્રેલિયામાં એન્ડ્રૉઇડ યુઝર્સ ડેટા ખોટી રીતે ભેગો કર્યો હોવાનો આરોપ મૂકાયો છે. ગૂગલ પર આ આરોપ મૂક્યો છે ઓરેકલ, જે સોફ્ટવેર કંપની કંપની છે. જોકે ગયા વર્ષે નવેમ્બરમાં પણ ગૂગલ પર આવા આક્ષેપો થયાં હતાં, તેમ છતાં ઓરેકલે આ બાબતની તપાસ કરવા ઓસ્ટ્રેલિયન સ્પર્ધા અને ગોપનીયતા નિયમનકારને અપીલ કરી છે. ઑસ્ટ્રેલિયન નિયમનકારને ઓરેકલે 15 મેએ જણાવ્યું કે ગૂગલ લાખો એન્ડ્રૉઇડ વપરાશકારોની માહિતી તેમને કહ્યા વગર એકઠી કરે છે જેના કારણે તેમને ટેલિકોમ કંપનીઓને ઈચ્છા ન હોવા છતાં ચાર્જ દેવા પડે છે. ઉલ્લેખનીય છે કે સોશિયલ મીડિયા કંપની ફેસબુક પર પણ થોડા મહિના પહેલાં ડેટા ચોરીનો આરોપ મૂકવામાં આવ્યો છે.